ΓΡΑΠΤΗ ΕΡΩΤΗΣΗ P-1566/02

υποβολή: Freddy Blak (GUE/NGL) προς την Επιτροπή

(28 Μαΐου 2002)

Θέμα: Σύγκρουση συμφερόντων στη Γενική Διεύθυνση Μεταφορών

Η Επιτροπή ενέκρινε το Σεπτέμβριο του 2001 απόφαση (C (2001) 2654) σχετικά με τη θέσπιση ενδεικτικού πολυετούς προγράμματος για τη χορήγηση κοινοτικής χρηματοδοτικής ενίσχυσης σε έργα στον τομέα των μεταφορών των Διευρωπαϊκών Δικτύων για την περίοδο 2001-2006. Μια από τις επιλεγείσες προτεραιότητες είναι ένας ελληνικός αυτοκινητόδρομος, η Εγνατία Οδός (προτεραιότητα αριθ. 7). Σύμφωνα με την απόφαση, ένας από τους επιλεγέντες φορείς που δικαιούνται ενίσχυσης είναι η Εγνατία Α.Ε., της οποίας πρόεδρος και διευθύνων είναι ο σύζυγος της αρμόδιας προϊσταμένης της μονάδαςπό τις οδηγίες της οποίας εποπτεύεται η χρηματοδοτική ενίσχυση.

Συμφωνεί άραγε η Επιτροπή ότιπάρχει σοβαρή σύγκρουση συμφερόντων·

Μπορεί η Επιτροπή να παράσχει πληροφορίες στο Κοινοβούλιο σχετικά με τα ακόλουθα:

- Τι ύψους χρηματοδότηση της ΕΕ δόθηκε σ' αυτό το έργο το 2001 και το 2002·

- Ποια είναι η κρατική απόφαση χρηματοδότησης για την παροχή της κρατικής συνεισφοράς του 50 %·

Απάντηση της κας de Palacio εξ ονόματος της Επιτροπής

(25 Ιουνίου 2002)

Το ενδεικτικό πολυετές πρόγραμμα (ΕΠΠ) στο οποίο αναφέρεται το Αξιότιμο Μέλος του Κοινοβουλίου εγκρίθηκε από την Επιτροπή στις 19 Σεπτεμβρίου 2001, σύμφωνα με τα όσα ορίζει ο κανονισμός (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων(1) όπως τροποποιήθηκε από τον κανονισμό (ΕΚ) αριθ. 1655/1999 του Ευρωπαϊκού Κοινοβουλίου και του Συμβουλίου της 19ης Ιουλίου 1999(2).

Το ΕΠΠ περιλαμβάνει ποσό 30 εκατομ. για τις μελέτες και μετρήσεις τεχνικήςποστήριξης, για την περίοδο 2001-2006, εις ό,τι αφορά το σκέλος της Εγνατίας του έργου προτεραιότητας αριθ. 7 (ΠΑΘΕ-Εγνατία) που αποτελεί τμήμα του διευρωπαϊκού δικτύου μεταφορών (ΔΕΔ-Μ). Η χρηματοδοτική στήριξη μέσω του προϋπολογισμού του ΔΕΔ-Μ για την περίοδο 2001-2006, καθορίστηκε κατά τρόπο ενδεικτικό στο ΕΠΠ, σε συνάρτηση με το αίτημα του ελληνικούπουργείου εθνικής οικονομίας, μετά από ανάλυση της Επιτροπής και τη διεκπεραίωση της συνήθους διαδικασίας επιτροπολογίας. Αποδέκτης είναι το ελληνικό Υπουργείο Εθνικής Οικονομίας, ενώ η Εγνατία Οδός Α.Ε. είναιπεύθυνη για την εκτέλεση.

Σύμφωνα με το πρόγραμμα, το 2001 δεσμεύθηκαν για το έργο αυτό 12,5 εκατομ.. Η απόφαση για τη χορήγηση της δόσεως του 2002 (12 εκατομ.) δεν έχει ακόμη ληφθεί.

Η κοινοτική συμμετοχή συνίσταται σε συνεισφορά μέχρις ύψους 50 % του εκτιμώμενου κόστους. Σύμφωνα με το αίτημα του Υπουργείου, το εναπομένον 50 % χρηματοδοτείται από τις ελληνικές αρχές. Εις ό,τι αφορά τις πληρωμές, η Επιτροπή εγγυάται ότι η κοινοτική συμμετοχή δενπερβαίνει το επιτρεπόμενο όριο του 50 % του κόστους του έργου, ούτε, εξάλλου, το ύψος του ποσού — σε απόλυτες τιμές — που προβλέπεται στις αποφάσεις καταβολής των ετήσιων δόσεων.

Πρέπει να σημειωθεί επίσης ότι η κατασκευή του έργου χρηματοδοτείται επίσης από πόρους του Ευρωπαϊκού Ταμείου Περιφερειακής Ανάπτυξης (ΕΤΠΑ — FEDER), του Ταμείου Συνοχής, καθώς και από δάνεια της Ευρωπαϊκής Τράπεζας Επενδύσεων (ΕΤΕ).

Η διαχείριση του έργου της Εγνατίας τελείπό την ευθύνη της εταιρείας Εγνατία Οδός ΑΕ, φορέα που ανήκει στο ελληνικό κράτος (Υπουργείο Περιβάλλοντος, Χωροταξίας και Δημοσίων Έργων). Η σύσταση της εν λόγω εταιρείας εγγράφεται στο κοινοτικό πλαίσιο στήριξης (ΚΠΣ) ΙΙ, κατόπιν διαπραγματεύσεων με την Επιτροπή.

Η Επιτροπή πληροφορεί το Αξιότιμο Μέλος του Κοινοβουλίου ότι έχει ήδη ενημερωθεί για τα όσα αυτό καταθέτει. Κατόπιν αιτήματος της Γενικής Διεύθυνσης Ενέργεια και Μεταφορές, έχει δρομολογηθεί στις 20 Μαρτίου 2001 σχετική διοικητική έρευνα, με τη σύμφωνη γνώμη του ενδιαφερόμενου προϊσταμένου μονάδος.

Κατά τη διάρκεια της έρευνας αυτής, κάθε ζήτημα σχετικό με το εν λόγω έργο εμπίπτει στις αρμοδιότητες τουπαλλήλου του επιφορτισμένου με τα έργα ΔΕΔ-Μ για την Ελλάδα, ο οποίος αναφέρεται απευθείας στον αρμόδιο διευθυντή. Ο προϊστάμενος μονάδος για τον οποίο γίνεται αναφορά στη σχετική ερώτηση δεν είναι, κατά συνέπειαν,πεύθυνος για τη διαχείριση ή τον έλεγχο του εν λόγω έργου.

(1) ΕΕ L 228 της 23.9.1995.

(2) ΕΕ L 197 της 29.7.1999.